**Paziņojums par līdzdalības iespējām likumprojekta “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” izstrādes procesā**

|  |  |  |
| --- | --- | --- |
| 1. | Dokumenta veids | Likumprojekts |
| 2. | Dokumenta nosaukums | Likumprojekts “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” (turpmāk – likumprojekts). |
| 3. | Politikas joma un nozare vai teritorija | Iekšlietu politika |
| 4. | Dokumenta mērķgrupas | Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm, atvaļinātās Iekšlietu ministrijas sistēmas iestāžu un Ieslodzījuma vietu pārvaldes amatpersonas – virsnieki (izņemot tās atvaļinātās amatpersonas, kuras no dienesta atvaļinātas Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma 47. panta pirmās daļas 2., 4., 5. un 7. punktā un otrās daļas 3. punktā minētajos gadījumos) un fiziskās un juridiskās personas, kuras izdarīs administratīvos pārkāpumus, par kuriem likumprojekts paredz administratīvo atbildību. |
| 5. | Dokumenta mērķis un sākotnēji identificētā problēmas būtība | Likumprojekta izstrādes mērķis – nodrošināt, ka atvaļinātās amatpersonas formas tērps nenonāk tādas personas īpašumā, kura to varētu izmantot negodprātīgos nolūkos, un novērst formas tērpa un atšķirības zīmju izgatavošanas prettiesisku pasūtīšanu, prettiesisku izgatavošanu, iegādi, realizāciju un prettiesisku valkāšanu.Pašreiz amatpersonai, atvaļinoties no dienesta, izņemot Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā minētajos gadījumos, par saviem līdzekļiem ir jāsedz tai izsniegtā formas tērpa atlikusī vērtība. Tā rezultātā formas tērps nonāk atvaļinātās amatpersonas īpašumā un atvaļinātā amatpersona ar īpašumā esošo formas tērpu var rīkoties pēc saviem ieskatiem (piemēram, atsavināt vai izmest atkritumu tvertnē). Tādējādi amatpersonas formas tērps var nonākt tādu personu īpašumā, kuras to, iespējams, izmantos negodprātīgos nolūkos, tādējādi radot iespējamu apdraudējumu vai nodarot kaitējumu sabiedrībai vai Iestādei, mazinot sabiedrības uzticību tai. Lai to novērstu, likumprojekts paredz noteikt, ka turpmāk amatpersonai, kuru atvaļina no dienesta, būs nevis jāatlīdzina Iestādei formas tērpa atlikusī vērtība, kā tas ir pašreiz, bet gan Iestādes vadītāja noteiktajā kārtībā jāatdod atpakaļ izsniegto formas tērpu.Savukārt, lai ierobežotu formas tērpa un atšķirības zīmju prettiesisku apriti, likumprojekts paredz administratīvo atbildību gan par amatpersonas formas tērpa un atšķirības zīmju prettiesisku valkāšanu, gan arī par amatpersonas formas tērpa un atšķirības zīmju izgatavošanas prettiesisku pasūtīšanu, prettiesisku izgatavošanu, iegādi un realizāciju, vienlaikus nosakot arī kompetenci sodu piemērošanā.Likumprojekts stāsies spēkā vispārējā kārtībā atbilstoši Oficiālo publikāciju un tiesiskās informācijas likumam. |
| 6. | Dokumenta izstrādes laiks un plānotā virzība | Likumprojekts 2019. gada 22. jūlijā izskatīts Iekšlietu ministrijas Tiesību aktu projektu virzības komitejā. Likumprojektu plānots iesniegt izsludināšanai Valsts sekretāru sanāksmē. |
| 7. | Dokumenti | Likumprojekts un tā sākotnējās ietekmes novērtējuma ziņojums (anotācija). |
| 8. | Sabiedrības pārstāvju iespējas līdzdarboties | Rakstiski sniedzot viedokli, iebildumus un priekšlikumus par likumprojektu. |
| 9. | Pieteikšanās līdzdalībai | Viedokli, iebildumus un priekšlikumus par likumprojektu var iesniegt līdz 2020. gada 28. augustam, nosūtot uz elektroniskā pasta adresi solvita.zakaite@vp.gov.lv.Iesniedzot viedokli, iebildumus un priekšlikumus par likumprojektu, jānorāda iesniedzēja vārds, uzvārds, institūcijas nosaukums, kuru pārstāv (ja tāda ir), adrese, tālruņa numurs un elektroniskā pasta adrese. |
| 10. | Cita informācija | Nav |
| 11. | Atbildīgā amatpersona | Valsts policijas Galvenās administratīvās pārvaldes Juridiskā biroja Normatīvo aktu analīzes un izstrādes nodaļas juriste Solvita Žakaite, tālr.67829546, e-pasts: solvita.zakaite@vp.gov.lv  |